p

|  |  |
| --- | --- |
| logo1 | *Srednja škola Buzet* |
| 52420 Buzet, Antuna Cerovca-Tončića 7 oib: 93755291191 |
|  tel. 052/662-764, 662-707 fax 052/662-056 GSM 091/526-0421 |
| e-mail: ss-buzet@ri.t-com.hr |  | http://www. ss-buzet.skole.hr |

KLASA: 400-04/24-01/01

URBROJ: 2106-24-24-2

Buzet, 27. ožujka 2024. godine

**OBRAZLOŽENJE GODIŠNJEG IZVJEŠTAJA**

**O IZVRŠENJU FINANCIJSKOG PLANA ZA 2023. GODINU**

Broj RKP: 17101

**Obrazloženje Općeg dijela izvještaja**

Srednja škola Buzet (u daljnjem tekstu: Škola) proračunski je korisnik jedinice područne (regionalne) samouprave čija osnivačka prava obavlja Istarska županija.

Škola je javna ustanova koja obavlja djelatnost srednjeg odgoja i obrazovanja u skladu s aktom o osnivanju Škole i rješenjima ministarstva nadležnog za poslove obrazovanja.

Djelatnost Škole obuhvaća odgoj i obrazovanje te izvođenje programa srednjoškolskog obrazovanja mladeži i odraslih za stjecanje srednje i niže stručne spreme, programe osposobljavanja i usavršavanja za zanimanja te djelatnost autoškole. Djelatnost, odnosno programe, Škola ostvaruje na osnovi propisanog nastavnog plana i programa.

Redovno obrazovanje u školskog godini 2022./2023. organizirano je kroz trogodišnje strukovno obrazovanje (strojarstvo, elektrotehnika) za 38 učenika, četverogodišnje strukovno obrazovanje (elektrotehnika) za 67 učenika, te  program opće gimnazije za 63 učenika što ukupno iznosi 168 učenika, dok je u školskoj godini 2023./2024. upisano 179 učenika.

U Školi je ukupno zaposleno 42 djelatnika i to: 32 nastavnika, jedan stručni suradnik, 6 administrativno tehničkih djelatnika, dva djelatnika autoškole i ravnateljica.

Ukupni prihodi za razdoblje 2023. godine iznosili su 963.849,54 eura što je 97,79 % od ukupno planiranih prihoda na godišnjoj razini, a 106,88 % u odnosu na izvršenje iz 2022. godine. Povećanje prihoda najuočljivije je u prihodima iz nenadležnog proračuna (plaće, materijalna prava zaposlenika) te prihoda od prodaje proizvoda i pruženih usluga i od donacija. Ukupni prihod sastoji se od pomoći iz inozemstva i od subjekta unutar općeg proračuna (račun 63) , prihoda od administrativnih pristojbi i po posebnim propisima (račun 65), prihoda od prodaje proizvoda i robe te pruženih usluga i prihodi od donacija (račun 66) te prihoda iz nadležnog proračuna (račun 67).

Prihodi iz nadležnog proračuna (račun 67) ostvareni su u visini 114.488,42 eura što je 97,99% od godišnjeg plana, a 77,02 % u odnosu na izvršenje iz 2022. godine. Navedeni prihodi uključuju mjesečnu dotaciju osnivača Istarske županije za pokriće materijalnih rashoda koja je s obzirom na povećanje broja učenika uvećana u odnosu na 2022.godinu, materijalne rashode koji se isplaćuju temeljem stvarnog troška (električna energija, lož ulje, naknade za prijevoz na posao, premije osiguranja, sistematski pregledi zaposlenika), sredstva za investicijsko održavanje škole te sredstva za investicijsko ulaganje - ugradnju fotonaponskih panela na krovu zgrade škole.

Prihodi od imovine (račun 64) su zanemarivi jer je banka ukinula obračun kamata koje je kvartalno isplaćivala za sredstva koja su se nalazila na žiro računu.

Prihodi od pruženih usluga i donacija (račun 66) ostvareni su u visini 113.995,86 eura što je 94,45% u odnosu na godišnji plan, a 110,15 % u odnosu na polugodišnje izvršenje iz 2022. godine. Radi se o prihodima koji se ostvaruju obavljanjem djelatnosti obrazovanja odraslih, autoškole, pomoći kod posredovanja pri zapošljavanju učenika te prihodima od dobivenih donacija.

Prihodi po posebnim propisima (račun 65) ostvareni su u visini 5.564,60 eura što je 80,70% u odnosu na godišnji plan, a 91,24 % u odnosu na izvršenje iz 2022. godine. Radi se o sredstvima koje učenici uplaćuju za sufinanciranje izvanučionične nastave te sredstvima ostvarenim od izdavanja duplikata svjedodžbi.

Pomoći od nenadležnog proračuna te temeljem prijenosa EU sredstava (račun 63) ostvareni su u visini 729.800,60 eura što predstavlja 98,46 % u odnosu na godišnji plan, a 113,50 % u odnosu na izvršenje iz 2022. godine. Radi se o sredstvima državnog proračuna koja se osiguravaju za isplatu plaća i materijalnih prava radnika (regresa, božićnice i dr.) te manjim dijelom o sredstvima za isplatu školske sheme voća i higijenske potrepštine.

Ukupni rashodi za razdoblje 2023.godine iznosili su 969.273,86 eura što je 96,55% od ukupno godišnjih planiranih rashoda, a 107,43% u odnosu na izvršenje u 2022.godini. Povećani rashodi odraz su porasta plaća zaposlenika, naknada za prijevoz na posao zaposlenika, ali i rasta cijena energenata te drugih materijalnih rashoda na tržištu.

Po ekonomskoj klasifikaciji rashodi su iskazani na rashode poslovanja i rashode za nabavu nefinancijske imovine. Rashodi poslovanja ostvareni su u visini 931.166,47 eura što je 96,95% u odnosu na godišnji plan, a 105,71 % u odnosu na izvršenje iz 2022.godine. Rashodi za nabavu nefinancijske imovine ostvareni su u visini 38.107,39 eura što je 87,58% u odnosu na godišnji plan, a 177,74% u odnosu na izvršenje iz 2022.godine. U ovoj godini realizirana je ugradnja fotonaponskih panela kao što je ranije spomenuto te izvršena nabava školskog namještaja (klupa i stolica), dva projektora te motocikla A kategorije za potrebe obavljanja djelatnosti autoškole.

Preneseni višak prihoda koji je donesen iz 2022. godine iznosio je 30.928,35 eura. Isti se sastojao od sredstava za provođenje Erasmus projekta u iznosu 4.184,52 eura, sredstva od Grada Buzeta za Školsko sportsko društvo u iznosu 132,72 eura, donacija za maturante u iznosu 1.499,72 eura, sredstva iz Ministarstva za školski pribor i sportsku opremu za učenike iz Ukrajine u iznosu 114,19 eura, preostala sredstva za Županijsko stručno vijeće u iznosu 59,30 eura te sredstva iz vlastitih prihoda poslovanja u iznosu 24.937,86 eura.

Krajem 2023. godine ostvaren je višak prihoda koji se prenosi u 2024. godinu u iznosu 25.491,03 eura. Navedeni višak sastoji se od sredstava MZO-a za provođenje projekta „Koncentracijom do vrha“ u visini 2.000,00 eura, sredstava Erasmus+ projekta u iznosu 199,53 eura, sredstava od grada Buzeta za aktivnosti Školskog sportskog društva u visini 250,00 eura, donacije za maturante u visini 480,00 eura, sredstava za rad Županijskog stručnog vijeća za preventivne programe u visini 97,19 eura te sredstava iz vlastitih prihoda poslovanja u visini 22.464,31 eura.

**Obrazloženje Posebnog dijela izvještaja**

Praćenje rashoda omogućeno je i kroz posebni dio izvještaja o izvršenju financijskog plana u kojemu su rashodi iskazani prema organizacijskoj, izvorima financiranja i ekonomskoj klasifikaciji, raspoređenih u programe koji se sastoje od aktivnosti. Rashodi su u ovom polugodišnjem razdoblju raspoređeni u šest programa te dvadeset pripadajućih aktivnosti.

**1. NAZIV PROGRAMA : REDOVNA DJELATNOST SŠ – MINIMALNI STANDARD**

* 1. **AKTIVNOST A220101 Materijalni rashodi SŠ po kriterijima – minimalni standardi**

Materijalnim rashodima SŠ po kriterijima financiraju se tekući izdaci za redovno poslovanje i odvijanje nastave. Sredstva se osiguravaju iz decentraliziranih sredstava osnivača, a uplaćuju putem mjesečne dotacije. Visina dotacije određuje se prema broju učenika i razrednih odjeljenja. Sredstva se koriste za materijalne i financijske rashode, rashode za usluge te za tekuće održavanje škole kako bi se omogućilo nesmetano obavljanje nastavnog procesa.

* 1. **AKTIVNOST A220102 Materijalni rashodi SŠ po stvarnom trošku**

Materijalne rashode po stvarnom trošku financira Istarska županija prema kriteriju stvarnog izdatka, a sukladno Odluci o kriterijima, mjerilima i načinu financiranja decentraliziranih funkcija srednjih škola i učeničkih domova. Rashodi se odnose na troškove energenata (električne energije i lož ulja), osiguranje imovine, troškove prijevoza zaposlenika na posao te za sistematske preglede zaposlenika.

* 1. **AKTIVNOST A220104 Plaće i drugi rashodi za zaposlene srednjih škola**

Plaće i druge rashode za zaposlene srednjih škola financira Ministarstvo znanosti i obrazovanja. Aktivnost uključuje sredstva koja su potrebna za isplatu plaće zaposlenicima. Izračunava se na temelju broja zaposlenika, osnovice za obračun plaće i koeficijenta složenosti poslova koji su propisani. MZO ujedno financira materijalna prava radnika koja su uređena kolektivnim ugovorima: Temeljnim kolektivnim ugovorom za javne službenike i namještenike i granskim kolektivnim ugovorom.

**CILJ USPJEŠNOSTI**

Provođenje mjera navedenih u Provedbenom programu Istarske županije za razdoblje 2022.-2025.godine, šifra mjere 2.1.2. Osiguranje i poboljšanje dostupnosti odgoja i obrazovanja djeci i roditeljima/starateljima i mjere 2.1.8. Osiguranje kvalitetnog odgojno obrazovnog kadra.

Cilj je ostvaren uspješnim provođenjem nastavnog procesa u primjerenim materijalno-tehničkim uvjetima. Kvalitetno obrazovanje i odgoj učenika ostvareno je kontinuiranim usavršavanjem nastavnika (seminari, stručni skupovi, sastanci županijskih stručnih vijeća) te podizanjem nastavnog standarda na višu razinu.

|  |  |
| --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** |
| **Program u Proračunu****IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** | **Ostvareni trošak provedbe mjere (EUR)** |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |  |
| **2.1. Osiguranje visokih standarda i dostupnosti obrazovanja** |  |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2201 Redovna djelatnost SŠ-Minimalni standard | A220101; A220102; A220104 | 795.438,94 | 784.805,20 |
| 2.1.8. Osiguranje kvalitetnog odgojno obrazovnog kadra i suradnje ključnih aktera |
| **UKUPNO** | 795.438,94 | 784.805,20 |

**POKAZATELJI USPJEŠNOSTI**

Temeljem godišnjeg plana i programa rada realiziraju se predviđene aktivnosti. Jedan od pokazatelja uspješnosti je praćenje broja učenika koji su završili školu kao i njihova struktura uspjeha pri čemu na kraju školske 2022./2023. godine (uključujući dopunski rad i popravni ispit) od ukupno 168 učenika upisana u programe Škole, pozitivno su ocijenjena 163 učenika ili 97,02 %. Struktura općeg uspjeha je sljedeća: odličan uspjeh – 48 učenika ili 28,57 %, vrlo dobar –  80 učenika ili 47,62 %, dobar – 35 učenika ili 20,83 %, a 5 učenika ili 2,97 % nisu prošli razred.

|  |  |  |  |
| --- | --- | --- | --- |
| **Pokazatelj rezultata** | **Početna vrijednost** | **Ciljna vrijednost** **2023.** | **Ostvarena vrijednost u periodu 01-12/2023** |
| Provedba edukacija odgojno-obrazovnih djelatnika za stjecanje novih vještina i kompetencija | kontinuirano | kontinuirano | Kontinuirano |
| Broj učenika koji su uspješno završili školsku godinu | 150 | 168 | 163 |

1. **NAZIV PROGRAMA: PROGRAMI OBRAZOVANJA IZNAD STANDARDA**
	1. **AKTIVNOST A230101 Materijalni troškovi iznad standarda**
	2. **AKTIVNOST A230102 Županijska natjecanja**
	3. **AKTIVNOST A230115 Ostali programi i projekti**
	4. **AKTIVNOST A230116 Školski list, časopisi i knjige**
	5. **AKTIVNOST A230135 Školsko sportsko natjecanje**
	6. **AKTIVNOST A230140 Sufinanciranje redovne djelatnosti**
	7. **AKTIVNOST A230154 Dani otvorene nastave**
	8. **AKTIVNOST A230168 EU projekti kod proračunskih korisnika**
	9. **AKTIVNOST A230169 Obrazovanje odraslih**
	10. **AKTIVNOST A230174 Autoškola**
	11. **AKTIVNOST A230184 Zavičajna nastava**
	12. **AKTIVNOST A230199 Školska shema**
	13. **AKTIVNOST A230209 Menstrualne higijenske potrepštine**

Aktivnosti u okviru Programa obrazovanja iznad standarda odnose se na financiranje dijela stvarnih troškova prijevoza zaposlenika na posao i troškova energenata, sudjelovanje škole u raznim programima i projektima, sudjelovanje na školskim sportskim natjecanjima i županijskim natjecanjima, osiguranje podmirenje troškova nesmetanog poslovanja Škole i kvalitetniju realizaciju odgojno - obrazovnih zadataka; provođenje Erasmus projekta za edukacije i usavršavanja, osiguranje odvijanja djelatnosti obrazovanja i usavršavanja odraslih, osiguranje odvijanja djelatnosti Autoškole, upoznavanje učenika sa životom i djelovanjem znamenitih buzetskih sugrađana, povijesti i običajima zavičaja, poticanje učenika na usvajanje zdravih prehrambenih navika te osiguranje higijenskih potrepština učenicama.

**CILJ USPJEŠNOSTI**

Provođenje mjera navedenih u Provedbenom programu Istarske županije za razdoblje 2022.-2025.godine, šifra mjere 2.1.2. Osiguranje i poboljšanje dostupnosti odgoja i obrazovanja djeci i roditeljima/starateljima.

Cilj uspješnosti ostvaren je sudjelovanjem učenika u uspješnom provođenju raznih projekata i aktivnosti, uspješnim dovršetkom provođenja Erasmus projekta, sudjelovanjem na sportskim i županijskim natjecanjima te postignutim dobrim rezultatima. Cilj uspješnosti djelatnosti Obrazovanja odraslih ostvaren je uspješnim završetkom polaznika srednjoškolskih programa obrazovanja odraslih, odnosno kod djelatnosti Autoškole uspješnim osposobljavanjem kandidata za vožnju. Škola nastoji omogućiti učenicima i polaznicima da razvijaju vještine i znanja potrebne za što lakše daljnje školovanje i pronalaženje radnog mjesta na tržištu rada.

|  |  |
| --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** |
| **Program u Proračunu****IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** | **Ostvareni trošak provedbe mjere (EUR)** |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |  |
| **2.1. Osiguranje visokih standarda i dostupnosti obrazovanja** |  |
| 2.1.2. Osiguranje i poboljšanje dostupnosti obrazovanja djeci i roditeljima/starateljima | 2301 i 2302 Programi obrazovanja iznad standarda | A230101;A230102;A230115; A230116; A230135;A230140;A230154;A230168;A230169;A230174;A230184;A230199;A230209 | 152.885,82 | 134.444,17 |
| **UKUPNO** | 152.885,82 | 134.444,17 |

**POKAZATELJI USPJEŠNOSTI**

Kroz školsku godinu 2022/2023 naši su učenici sudjelovali na većem broju natjecanja na županijskoj razini a pokazatelj uspjeha su ostvareni rezultati na natjecanjima.

Polaznici programa Obrazovanja odraslih uspješno su završavali upisane programe, a školska shema voća omogućila je učenicima zdravi obrok – svježe voće u cilju razvijanja zdravih prehrambenih navika i očuvanju zdravlja.

Pokazatelji rezultata za mjeru 2.1.2.:

|  |  |  |  |
| --- | --- | --- | --- |
| **Pokazatelj rezultata** | **Početna vrijednost** | **Ciljna vrijednost** **2023** | **Ostvarena vrijednost u periodu** **01-12/2023** |
| Broj učenika kojima se sufinanciraju troškovi posebnog i javnog prijevoza | 49 | 40 | 51 |
| Broj učenika kojima je osigurano svježe voće | 170 | 179 | 179 |
| Broj polaznika koji su uspješno završili srednjoškolske programe obrazovanja odraslih | 22 | 31 | 31 |

1. **NAZIV PROGRAMA: INVESTICIJSKO ODRŽAVANJE SREDNJIH ŠKOLA**

**3.1. AKTIVNOST A240201 Investicijsko održavanje SŠ- minimalni standard**

Istarska županija kao osnivač financira rashode za tekuće i investicijsko održavanje i hitne intervencije sukladno Odluci o kriterijima, mjerilima i načinu financiranja decentraliziranih funkcija srednjih škola i učeničkih domova

**CILJ USPJEŠNOSTI**

Cilj uspješnosti je osigurati nesmetan, kvalitetan i siguran rad školske ustanove.

|  |  |
| --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** |
| **Program u Proračunu****IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** | **Ostvareni trošak provedbe mjere (EUR)** |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |  |
| **2.1. Osiguranje visokih standarda i dostupnosti obrazovanja** |  |
| 2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova | 2402 Investicijsko održavanje srednjih škola; | A240201 | 12.122,37 | 12.122,37 |
| **UKUPNO** | 12.122,37 | 12.122,37 |

**POKAZATELJI USPJEŠNOSTI**

Mjere 2.1.1. (Izgradnja, rekonstrukcija, dogradnja i opremanje osnovnih i srednjih škola te učeničkih domova) iz Provedbenog programa Istarske županije 2022.-2025. sa ciljem osigurati nesmetan, kvalitetan i siguran rad školske ustanove.

Uspješno je pregrađena jedna učionica za potrebe održavanja nastave.

Pokazatelji rezultata za mjeru 2.1.1.:

|  |  |  |  |
| --- | --- | --- | --- |
| **Pokazatelj rezultata** | **Početna vrijednost** | **Ciljna vrijednost** **2023.** | **Ostvarena vrijednost u periodu 01-12/2023** |
| Broj izgrađenih, dograđenih, rekonstruiranih, adaptiranih i/ili, saniranih zgrada osnovnih i srednjih škola te učeničkih domova | 1 | 1 | 1 |

1. **NAZIV PROGRAMA: KAPITALNA ULAGANJA U SREDNJE ŠKOLE**

**4.1. AKTIVNOST K240417 Fotonaponske elektrane kod SŠ**

U okviru ove aktivnosti planirana je ugradnja fotonaponskih panela na krovu zgrade škole u cilju podizanja energetske učinkovitosti škole, korištenju obnovljivih izvora energije i zaštiti okoliša.

**CILJ USPJEŠNOSTI**

Cilj uspješnosti je osigurati veću razinu energetske učinkovitosti školske ustanove.

|  |  |
| --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** |
| **Program u Proračunu****IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** | **Ostvareni trošak provedbe mjere (EUR)** |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |  |
| **2.1. Osiguranje visokih standarda i dostupnosti obrazovanja** |  |
| 2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova | 2404 Kapitalna ulaganja u srednje škole; | A240417 | 25.647,16 | 25.647,16 |
| **UKUPNO** | 25.647,16 | 25.647,16 |

**POKAZATELJI USPJEŠNOSTI**

Realizirana je ugradnja fotonaponskih panela na krovu zgrade škole te je ista stavljena u funkciju.

Pokazatelji rezultata za mjeru 2.1.1.:

|  |  |  |  |
| --- | --- | --- | --- |
| **Pokazatelj rezultata** | **Početna vrijednost** | **Ciljna vrijednost** **2023.** | **Ostvarena vrijednost u periodu 01-12/2023** |
| Broj izgrađenih, dograđenih, rekonstruiranih, adaptiranih i/ili saniranih zgrada osnovnih i srednjih škola te učeničkih domova | 1 | 1 | 1 |

1. **NAZIV PROGRAMA: OPREMANJE U SREDNJIM ŠKOLAMA**

**5.1. AKTIVNOST K240601Školski namještaj i oprema**

**5.2. AKTIVNOST K240604 Opremanje kabineta**

U okviru ovih aktivnosti planirana je nabavu opreme i namještaja za učionice, radionice i ostale prostorije u školi radi poboljšanja uvjeta i kvalitete rada u skladu s financijskim mogućnostima. Ujedno je planirana nabava knjiga - lektira za knjižnicu.

**CILJ USPJEŠNOSTI**

Cilj programa je opremanje nastavnika, djelatnika i učenika potrebnom opremom za izvođenje nastave te poboljšanje materijalnih uvjeta za izvođenje nastave.

|  |  |
| --- | --- |
| **Naziv prioriteta posebnog cilja/ mjere** | **Planirana sredstva u Proračunu Istarske županije** |
| **Program u Proračunu****IŽ** | **Poveznica na izvor fin. u Proračunu IŽ** | **Procijenjeni trošak provedbe mjere (EUR)** | **Ostvareni trošak provedbe mjere (EUR)** |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |  |
| **2.1. Osiguranje visokih standarda i dostupnosti obrazovanja** |  |
| 2.1.1. Izgradnja, rekonstrukcija, dogradnja i opremanje osnovnih i srednjih škola te učeničkih domova | 2406 Opremanje u srednjim školama | K240601;K240604 | 17.865,71 | 12.023,04 |
| **UKUPNO** | 17.865,71 | 12.023,04 |

**POKAZATELJI USPJEŠNOSTI**

Realizirana je nabava školskih stolova i klupa te školskih ploča za potrebe održavanje nastave, zatim garderobnih ormara, klima uređaja te dva projektora. Također nabavljeni su novi lektirni naslovi za školsku knjižnicu.

Pokazatelji rezultata za mjeru 2.1.1.:

|  |  |  |  |
| --- | --- | --- | --- |
| **Pokazatelj rezultata** | **Početna vrijednost** | **Ciljna vrijednost** **2023.** | **Ostvarena vrijednost u periodu 01-12/2023** |
| Broj osnovnih i srednjih škola te učeničkih domova za koje je izvršena nabava namještaja i opreme | 1 | 1 | 1 |
| Broj osnovnih i srednjih škola uključenih u projekt e-škole | 1 | 1 | 1 |
| Opremanje školske knjižnice lektirom  | kontinuirano | kontinuirano | kontinuirano |

**Podaci o stanju novčanih sredstava na računu**

Stanje novčanih sredstava škole na početku 2023. godine iznosilo je 33.387,73 eura, a na kraju 39.404,47 eura.

  **RAVNATELJICA**

**Margareta Gumilar, prof.**